| DE SIGNIACO | Henricus ' , Remorum dictus archiepiscopus , omnibus tam futuris quam presentibus in perpetuum . Pastoralis officii est subiectorum omnium et maxime religiosorum quieti prouidere et paci et conuentiones siue compositiones inter eos factas ad memoriam posterorum scripto transmittere ne si ut assolet per incuriam obliuioni traderentur rixe et dissentiones iterato inter eos orirentur ; inde est quod , ad posterorum noticiam transmittere curauimus conuentionem inter ecclesiam Sancti Nichasii Remensis et domum Signiaci coram nobis recognita que ita se habet : ecclesia Signiaci debebat ecclesie Sancti Nichasii modium unum et dimidium frumenti ad mensuram Castelli Portuensis , modium quidem pro libertate et immunitate Braii , dimidium pro Russeleio que sunt grangie Signiaci , infra decimationes prefate ecclesie parta constitute ; habebat item ecclesia Signiaci alias possessiones nichilominus ad decimationes staliorum A Sancti Nichasii pertinentes uidelicet in parrochia de Waseigniis , de Habiniis et de Cappis de quibus ita conuenit inter ipsos quod domus Signiaci altaria de Wasigniis et de Harbiniis ex una dumtaxat parte torrentis qui dicitur Uitulus in omnibus commodis et redditibus possideret cum censu et pratis et terris quas ibi tenebat Sanctus Nichasius , alteram partem torrentis scilicet uersus Iustinas 3 Sancto Nichasio retinente ; inter parrochias autem de Harbegniis continetur B Uillane 4 et Mossuns 5 in quibus quicquid ad Sanctum Nichasium pertinebat sine ulla retentione Signiaco concessit ; altare de Cappis que erat capella Sancte Marie de Castello , totum cum terris quas et ibi et apud Mossun tenebat Sanctus Nichasius dedit Signiaco nichil in eis ex toto C retinens et in super tam de his quam de supradictis legitimas domui Signiaci laturus garandias contra omnes qui de his calumpniam aliquam mouerent et ad canonicam iusticiam uenire non recusarent ; statutum autem fuit ut 0 ecclesia Signiaci pro recompensatione eorum , que predicta sunt duorum modiorum frumenti , laudabilis censum singulis annis , intra quadragesimam Remis soluendum ad mensuram remensem daret Sancto Nichasio ; pro modio uero et dimidio quod debebat de Braio et Russeleio , ad mensuram Castelli Portuensis donaret unum remensem simul cum predictis duobus reddendum ; uerum quoniam ecclesia Sancti Nichasii postea ad caritatis et pacis augmentum communi consensu ipsius abbatis Widonis et totius capituli sui , concessit ut domus Signiaci cum altaribus supranominatis integre et absolute possideat quecumque ad ipsa altaria pertinent , ex utraque parte fluuii Uituli in censu , uidelicet in pratis , in terris cultis et incultis sed et omnem reclamationem de Oillono Prato 6 omnemque retroquerelam ex toto remisit , ecclesia quoque Signiaci iuxta iuxta E rationem dati et accepti adiecit ad supradictos tres modios frumenti XII sextarios , hoc est ad summam LXa sextarios frumenti laudabilis , ad remensem mensuram que nunc currit quomodocumque in posterum uarietur , singulis annis , ad granarium Sancti Nichasii Remis , prescripto termino peruecturam signiacensium peruecturos deferendos . Ut autem hoc ratum et inconuulsum permaneat , presentis cirographi cautione et sigillorum , tam nostris quam abbatum utriusque ecclesie impressione et personarum ecclesie nostre annotatione fecimus roborari : Petrus , abbas Sancti Remigii ; Philippus archidiaconus ; Boso archidiaconus ; Drogo 9 prepositus ; Fulco decanus ; Thomas cantor ; Henricus thesaurarius ; Radulphus , Laurentius presbyteri ; Milo , Rainoldus diaconi ; Galerannus , Wido subdiaconi . Actum anno incarnati Uerbi M ° C ° LXX ° II ° . Data Remis per manum Iohannis cancellarii .